El refugi antiaeri de Flix és un refugi antiaeri construït a Flix (Ribera d'Ebre) durant la Guerra Civil Espanyola (1936-1939). Està situat al carrer de Sant Josep, i té també una obertura a la plaça de la Música. És una obra inclosa a l'Inventari del Patrimoni Arquitectònic de Catalunya. Actualment el refugi està museïtzat, amb audiovisuals i plafons informatius. L'espai recupera la memòria històrica dels diferents espais de la Batalla de l'Ebre i és visitable prèvia visita concertada amb l'Ajuntament.